Зэкъош орэд

О убжъэдыгъумэ, сэ сышапсыгъ, 
Абдзах ущыщымэ, сыкъэбэртай.
Тэ тихэбзэжъы пытэу тиIыгъ.
Ужэнэ лъэпкъымэ, сынэтыхъуай,
Сэ Пшызэ нэпкъы сиунэ тет,
О Пщыщэ къыоIушъашъэ,
Афыпсы ипсы къеIо орэд,
Фарзэ Лабэ шъабэу екIуашъэ.

Жъыу:
Лъэпкъы зэкIужьэу адыгэ лъэпкъ,
Насыпы псыхъом тэ тыринэпкъ.
Зычы-зыпчэгъоу адыгэ лъэпкъ,
Тазыфагу итэп зэхэдзы дэпкъ.

О кIэмгуемэ, сэ сымамхыгъ,
Убыслъынэимэ, сэ сы мэхъош.
Лъэпшъы икIыщы тыщыуIучIыгъ,
ЗэкIэ адыгэхэм тэ тызэкъош.
Сэ Iуошъхьэмафэ ылъапсэ сис,
О Тэрчы ущэмэлахъо.
Шахэ инэпкъхэр къужъ-мыIарыс,
Тихэку кIасэ тэ тыфэхъуахъо.

Жъыу:
ЗэкIэ адыгэхэм тызэкъожъугъэт,
Быракъы шхъуантIэр къэтэжъугъэубыт.
Нартыбжъэр, къошхэр, къэтэжъугъэIэт, 
Чъыгэе лъапсэми фэдэу тыпыт.
Сэри сежъыу, ори ежъыу…
Орэдым гур егъэлъэшы.
Насыпы жъуагъор тэ къытфэжъыу,
Адыгэ лъэпкъыр зэкIэ зэкъотых.
Жъыу:

Руслан Тлиш, аул Козет, Адыгея.